
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 725 


23 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απαγόρευση κυνηγίου ορισμένου χρόνου στο Νομό 

Θεσπρωτίας .. 

Ίδρυση μονίμου καταφυγίου υδροβίων θηραμάτων στο 

Νομό Θεσπρωτίας . 

Κατάρτιση Οργανισμού Εσωτερικής Υπηρεσίας 
(Ο.Ε.Υ.) του Συμβουλίου Περιοχής της 5ης Εδαφι¬ 
κής Περιφέρειας Νομού Καρδίτσας . 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2165 

Απαγόρευση κυνηγίου ορισμένου χρόνου στο Νομό Θε¬ 
σπρωτίας. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΘΕΣΠΡΩΤΙΑΣ 


Έχοντας υπόψη: η . 

1. Τις διατάξεις του άρθρου 258 παρ. 5 του Ν.Δ. 86/69 
που προστέθηκε με το άρθρο 7 παρ. 3 του Ν. 177/75 
«περί αντικατάστασης και συμπλήρωσης διατάξεων αυτών 
του Νομοθετικού Δ/τος 86/69 «περί δασικού κώδικα». 

2. Τις διατάξεις της αριθ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής οικονομίας και αναπληρωτή Υπ. Γεωργίας «Μέ¬ 
τρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α/ 
22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπ. Γεωργίας». 

4. Τις διατάξεις του Ν. 2218/94 (ΦΕΚ 90/Α /13.6.94) 
«ίδρυση νομαρχιακής αυτιδιοίκησης, τριοποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις. 

5. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/92 (ΕΤΚ, Α 154/10.9.1992). 

Την από 10.7.1996 προφορική εισήγηση του Δ/ντή Δα¬ 
σών Θεσπρωτίας, σε συνδυασμό με τη σκοπιμότητα απα¬ 
γόρευσης του κυνηγίου για την προστασία, ανάπτυξη, 
αναπαραγωγή και εκμετάλευση του θηραματικού πλούτου 


και της άγριας πανίδας της χώρας μας, αποφασίζουμε: 

1. Απαγορεύουμε το κυνήγι όλων των θηραμάτων για 
-5- χρόνια από 1.8.1996 έως και 31.7.2001 σε έκταση 
25.000 στρεμμάτων περίπου, σε περιοχές των Κοινοτή¬ 
των Χρυσαυγής, Ζερβοχωρίου, Προδρομίου, Τσαγγαρίου, 
Φροσύνης, Κουκουλιών, Επαρχίας Σουλίου, Νομού Θε¬ 
σπρωτίας που ορίζεται ως εξής: 

Αρχίζει από ασκητική σπηλιά Αγ. Αρσενίου Χρυσαυγής, 
κατέρχεται Λάκκο μέχρι Γαλατσίδα, Ράχη Μπούλμου, Κά¬ 
στρο Χρυσαυγής, εκκλησάκι Αγ. Αποστόλων Προδρομίου, 
συνεχίζει προς Ζερβοχώρι 300 μέτρα έως εκκλησία Αγίου 
Δημητρίου στο Ζερβοχώρι. Από εκεί ευθεία προς τα πάνω 
ακολουθεί την Λακκιά προς την Κορυφή του Βουνού Γκο- 
ρίλα έως την θέση «Κιτσάκη» Τσαγγαρίου, περνάει ενδιά¬ 
μεσα από τις θέσεις «Λάκιζα», «Βρυζαμια» και «Σαλα- 
χώρα». Στο σημείο αυτό είναι η κορυφή του Βουνού Γκο- 
ρ'ιλα. 

Στην συνέχεια ακολουθεί την κορυφογραμμή έως την 
θέση «Τσούμπα Μπολώτση» Κοινότητας Τσαγγαρίου. Από 
εκεί κατωφερικά ακολουθεί την κορυφογραμμή (Ράχη) 
περνώντας από τις τοποθεσίες «Μονούλα» συνέχεια από 
δεξαμενή θέση «Νερουλό» και κατεβαίνοντας περνά από 
την θέση «Τσόπορο» και καταλήγει στη γέφυρα όπου το 
ρέμμα Τσαγγαρίου. Ακολουθεί ρέμμα Τσαγγαρίου - Φρο¬ 
σύνης. 

Αφήνει έξω το χωριό Φροσύνη κυκλικά και σε απόσταση 
-200- μέτρων από τα απομονωμένα σπίτια του χωριού 
συνεχίζει το ρέμμα «Βρυτζάχα» το οποίο φθάνει στη θέση 
«Βρυτζάχα» όπου υπάρχει το εκκλησάκι Άγιος Ηλίας της 
Κοινότητας Κουκουλιών και από εκεί ακολουθεί την ευ¬ 
θεία έως τη θέση «Ξέφωτο» όπου συναντά τα όρια του μο¬ 
νίμου καταφυγίου. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1996 
- 1997 - 11.7.96. 

Ηγουμενίτσα, 15 Ιουλίου 1996 

Με εντολή Γεν. Γραμ. Περιφ. 

Ο Αναπλ. Περιφεριακού Διευθυντή 
ΘΕΟΔΩΡΟΣ ΧΑΡΙΣΗΣ 

Αριθ. 1955 (2) 

Ίδρυση μονίμου καταφυγίου υδροβίων θηραμάτων στο 
Νομό Θεσπρωτίας. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του άρθρου 253 και 254 παρ. 1 , 2 , 3 , 4 
του Ν Δ 86/69, καθώς έχουν αντικατασταθεί με τα άρθρα 
3 και 4 παρ. 5, 6, 7, 8 του Ν. 177/75 «περί αντικαταστά- 
σεως και συμπληρώσεως διατάξεων τίνων του Νομοθετι¬ 
κού Δ/τος 86/69 «περί δασικού κώδικα». 

2. Τις διατάξεις της αριθ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπ. Γεωργίας «Μέ¬ 
τρο διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α/ 

22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπ. Γεωργίας». 

4. Τις διατάξεις του Ν. 2218/94 (ΦΕΚ 90/Α713.6.94) 
«ίδρυση νομαρχιακής αυτοδιοίκησης τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις του Ν. 2240/94 (ΦΕΚ 153/Α/ 

16.9.1994) συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

5. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/92 (ΕΤΚ, Α 154/10.9.1992). 

6. Το αριθ. 62/31.3.1996 έγγραφο του Κηνηγ. Συλλό¬ 

γου Μαργαρίτ με το οποίο ζητάει ίδρυση μονίμου καταφυ¬ 
γίου στο έλος Καλοδικίου, επαρχίας Μαργαριτίου Ν. Θε¬ 
σπρωτίας. . . . 

7. Την από 1.7.1996 προφορική εισήγηση του Δ/ντη 

Δασών Θεσπρωτίας σε συνδυασμό με την ανάγκη ίδρυσης 
μονίμου καταφυγίου υδροβίων θηραμάτων στην περιοχή 
Μαργαριτίου για την προστασία, ανάπτυξη, αναπαραγωγή 
και εκμετάλευση του θηραματικού πλούτου και της άγριας 
πανίδας της χώρας μας, αποφασίζουμε: 

Ιδρύουμε μόνιμο καταφύγιο υδροβίων θηραμάτων και 
απαγορεύουμε για αόριστο χρόνο τη Θήρα κάθε θηράμα¬ 


τος σε 3.000 οτρεμ. περίπου σε ελώδη, πεδινή, γεωργική 
και δασική έκταση, η οποία πληροί τις προϋποθέσεις για 
την κάλυψη των βασικών αναγκών του θηράματος σε ότι 
αφορά την ησυχία, τροφή και νερό στη θέση βάλτος, Κα¬ 
λοδικίου οε περιοχή των Κοινοτήτων Μαργαριτίου, Ελευ¬ 
θερίου, Σπαθαραίων του Νομού Θεσπρωτίας που απεικο¬ 
νίζεται στο συνημμένο απόσπασμα χάρτου 1:50.000 και 
ορίζεται ως εξής: 

Αρχίζει από διασταύρωση κοινότητας Ελευθερίου, ακο¬ 
λουθεί την Εθνική οδό Ηγουμενίτσας - Πρέβεζας φθάνει 
ως την διασταύρωση προς Πάργα, συνεχίζει δεξιά τον 
αγροτικό δρόμο έως τα χωράφια Σερίφη στη θέση «Παρα¬ 
σπόρι» στη συνέχεια ακολουθεί της παρυφές του βουνού 
Κουμάτσια όπου και συναντά τον αγροτικό δρόμο που βρί¬ 
σκεται στη θέση «Ράθι», ακολουθεί τον αγροτικό δρόμο 
και καταλήγει σε παλαιό κτίσμα Κοινότητας Ελευθερίου 
όπου υπάρχουν και τα Μαντριά του Σωτ. Τσάνη στο σημείο 
αυτό αρχίζει η περίφραξη της αναδάσωσης στη θέση 
Πυργί συνεχίζει την περίφραξη έως τη γέφυρα Πυργίου, 
ακολουθεί τον κοινοτικό δρόμο και φθάνει στη διασταύ¬ 
ρωση του Ελευθερίου όπου και άρχισε. 

Η δίωξη των επιβλαβών θηραμάτων μέσα στο καταφύγιο 
ενεργείται σύμφωνα με τα άρθρα 4 παρ. 7 του Ν. 177/75 
και 3 της 414985/29.11.85 κοινής απόφασης. 

Οι παραβάτες της παρούσας τιμωρούνται με τις ποινές 
που προβλέπονται από τα ’αρθρα 287 παρ. 9 και 18 του 
Ν.Δ. 86/69 «Δασικός Κώδικας» ή 9 παρ. 3 της 414985/ 
29.11.1985 κοινής απόφασης «μέτρα διαχείρισης της 
άγριας πτηνοπανίδας. 

Από τις διατάξεις αυτής της απόφασης δεν προκαλείται 
δαπάνη οε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1996 
- 1997. 

Ηγουμενίτσα, 1 Ιουλίου 1996 

Με εντολή Γεν. Γραμ. Περιφ. 

Ο Αναπλ. Περιφεριακού Διευθυντή 
ΘΕΟΔΩΡΟΣ ΧΑΡΙΣΗΣ 

Αριθ. 8887 (3) 

Κατάρτιση Οργανισμού Εσωτερικής Υπηρεσίας (Ο.Ε.Υ.) 

του Συμβουλίου Περιοχής της 5ης Εδαφικής Περιφέ¬ 
ρειας Νομού Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθου 12 του Ν. 1188/81 σχετικά 
με την κατάρτιση των Οργανισμών Εσωτερικής Υπηρεσίας 
των Οργανισμών Τοπικής Αυτοδιοίκησης. 

2. Τις διατάξεις του άρθρου 214 του Δημοτικού και κοι¬ 
νοτικού Κώδικα (Π.Δ/γμα 410/95) σχετικά με τη σύσταση 
και λειτουργία των Συμβουλίων Περιοχής. 

3. Τις διατάξεις του Π.Δ/τος 146/95 σχετικά με την 
εδαφική περιφέρεια, έδρα και ονομασία των Συμβουλίων 
Περιοχής Νομού Καρδίτσας. 

4. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

5. Τις διατάξεις του άρθρου 34 του Ν. 2190/94. 

6. Τις διατάξεις του Ν. 2218/94 σχετικά με την ίδρυση 
της Νομαρχιακής Αυτοδιοίκησης. 

7. Τις διατάξεις του άρθρου 8 του Ν. 2307/95. 

8. Τις διατάξεις του Π.Δ/τος 37α/87 και του Π.Δ/τος 
22/89. 

9. Την αριθ. 31943/12.7.95 εγκύκλιο του Υπουργείου 
Εσωτερικών. 

10. Την αριθ. 1/19.12.95 απόφαση του Διοικητικού 
Συμβουλίου του Συμβουλίου Περιοχής -.ις 5ης Εδαφικής 
Περιφέρειας Νομού Καρδϊ: ας με την οποία καταρτίζεται 
ο Οργανισμός Εσωτερικής Υπηρεσίας του Συμβουλίου 
Περιοχής. 

11. Την αριθ. 2/16/28.5.96 σύμφωνη γνώμη του Υπη¬ 
ρεσιακού Συμβουλίου Προσωπικού ΟΤΛ Νομού Καρδί¬ 
τσας, αποφασίζουμε: 

Εγκρίνουμε την αριθ. 1/95 απόφαση του Διοικητικού 
Συμβουλίου του Συμβουλίου Περιοχής της 5ης Εδαφικής 
Περιφέρειας Νομού Καρδίτσας με την οποία καταρτίζεται 
ο Οργανισμός Εσωτερικής Υπηρεσίας όπως παρακάτω: 

Συστήνεται Υπηρεσία με τίτλο: «Υπηρεσία Συμβουλίου 
Περιοχής 5ης εδαφικής περιφέρειας Ν. Καρδίτσας» επι¬ 
πέδου Διεύθυνσης και με χωρική αρμοδιότητα την περιφέ¬ 
ρεια του οικείου Συμβουλίου Περιοχής. 

Η Δ/νση αποτελείται από τα παρακάτω τμήματα ή και 
Γραφεία με τις αντίστοιχες αρμοδιότητες. 

1. Τμήμα Διοικητικού - (Γ.κονομικού και παροχής Υπη¬ 
ρεσιών προς ττο' πολίτε;. 

2. Τμήμα οχ.:5:ασμού - προγραμματισμού και τεχνικής 
υποστήριξης. 

Αναλυτικότερα: 

1. Τμήμα Διοικητικού - Οικονομικού και παροχής Υπη¬ 
ρεσιών προς τους πολίτες. 

Στην αρμοδιότητα του τμήματος ανήκοεγ τα αφορώντα 
στο προσωπικό, στη Γραμματειακή υποστήριξη του Σ.Π. 
και στα οικονομικά του Σ.Π. καθώς και κάθε δραστηριότη¬ 
τας (παροχή υπηρεσίας) και μέσω της ανάθεσης αρμοδιο¬ 
τήτων από τους ΟΤΑ μέλη, που αποβλέπει στην αναβάθ¬ 
μιση της ποιότητας της ζωής των κατοίκων. 

Αναλυτικότερα: 

α. Διεξάγει την προσωπική αλλήλογραφία του προέδρου 
του Σ.Π. και τηρεί το αρχείο αυτής. 

β. Τηρεί ιδιαίτερο πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 


γ. Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες επιτροπές, Συλλόγους και 
πολίτες. 

δ. Τηρεί ημερολόγιο των προσωπικών επαφών του Προ¬ 
έδρου εντός και εκτός Σ.Π. 

ε. Παραλαμβάνει από τους υπηρεσιακιούς παράγοντες 
τους φακέλους των εγγράφων που πρέπει να υπογραφούν 
από τον Πρόεδρο. 

στ. Παρακολουθεί όλη την δραστηριότητα του Σ.Π. 
ζ. Αναλαμβάνει τη συγγραφή των κειμένων και των επι¬ 
στολών του Προέδρου. 

η. Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

θ. Φροντίζει για την δημοσίευση των διακηρύξεων και 
των ανακοινώσεων των υπηρεσιών του Σ.Π. 

ι. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια. Επιμελείται της καθημερινής αποδελτίωσης του Τύ¬ 
που. 

ιβ. Είναι υπεύθυνο για την εφαρμογή όλων των νόμων 
και διαταγμάτων που αφορούν στο πάσης φύσεως προσω¬ 
πικού του Σ.Π. και ασκεί τις αρμοδιότητες που απορρέουν 
από τον κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

ιγ. Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ι.Δ. προσωπι¬ 
κού. 

ιδ. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε. Εφαρμόζει το Πειθαρχικό Δίκαιο, 
ιστ. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια οργανι¬ 
σμού Εσωτερικής Υπηρεσίας. 

ιζ. Εκδίδει τα πιστοποιητικά ι:αι τις βεβαιώσεις του προ¬ 
σωπικού για την υπηρεσιακή του κατάσταση. 

ιη. Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π. που φεύγουν 
από την Υπηρεσία, καθώς και την αναγνώριση και εξαγορά 
της προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης. 

ιθ. Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

ικ. Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει · ια τα προγράμματα επιμόρφωσής του. 

κ. Φροντίζει για την ορθολογική κατανομή του προσωπι¬ 
κό" ώστε να λειτουργούν εύρυθμα οι Υπηρεσίες. 

μ. . Σισηγείται στον Πρόεδρο για τη συγκρότηση τον 
ανε·. τίων επιτροπών και ομάδαν εργασίας. 

ι β. Ξισηγείται στον Πρόεδρο για τα προσωπικά αιτή- 
μα- ο των υπαλλήλων. 

κγ. Παρακολουθεί τη μισθοδοτική κατάσταση όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

κδ. Τηρεί βοηθητικούς φακέλλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

κε. Καταρτίζει σε συνεργασία με τις αρμόδιες υπηρε¬ 
σίες του Σ.Π. τον Προϋπολογισμό Εσόδων - Εξόδων και 

τον υποβάλλει έγκαιρα αρμοδίως. 

κστ. Παρακολουθεί την πορεία εκτέλεσης του Προϋπο¬ 
λογισμού Εσόδων - Εξόδων, εισηγείται την αναμόρφωσή 
του, την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

κζ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

κη. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για την σύνταξη εκ¬ 
θέσεων δαπανών, όταν οι εγκεκριμένες απορροφώνται. 

κθ. Τηρεί αρχείο ετήσιων απολογισμών Εσόδων - Εξό¬ 
δων του Σ.Π. σύμφωνα μέ τα απολογιστικά στοιχεία που 
συντάσσει το Ταμείο. 

λ. Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

λα. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του προϋπολογισμού. 

λβ. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

λγ. Εισηγείται την αναμόρφωση του Προϋπολογισμού 
με την εγγραφή νέων εσόδων )<αι τη χορήγηση συμπληρω¬ 
ματικών και εκτάκτων πιστώσεων. 

λδ. Επιμελείται της ασφάλισης των κινητών και ακινή¬ 
των του Σ.Π. 

λε. Φροντίζει για την υπογραφή των χρημάτικών ενταλ¬ 
μάτων από τον πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

λστ. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λζ. Ασχολείται με την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητα του προς προμή¬ 
θεια υλικού. 

λη. Μεριμνά για την έδοση των σχετικών εντολών προ¬ 
μηθειών, τη σύνταξη των πρωτόκόλλων παραλαβής του 
πάοης φύσης υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη του 
υλικού στην αποθήκη του Σ.Π. και την καταχώρησή του 
στα οικεία βιβία αποθήκης. 

λθ. Διαχειρίζεται και παρακολουθεί τη διακίνηση των 
διαφορών ειδών και τηρεί ανάλογο βιβλίο. 

μ. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

μα. Διενεργεί κάθε πράξη σχετική με τη διαχείριόη του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείο του κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

μδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 


της δημοπρασίας. 

με. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή τις 
διακηρύξεις. 

μστ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μζ. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κλπ. 

μθ. Εκδίδει τα γραμμάτια εισπράξεως των διαφόρων 
εσόδων. 

ν. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

να. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
σεως κατασχέσεων κλπ. 

νβ. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

νγ. Τηρεί όλα τα από το νόμο προβλεπόμενα λογιστικά 
βιβλία εσόδων κλπ. 

νδ. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και των Κοινοτήτων. 

νε. Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχειρίσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

νστ. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

νζ. Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες. 

νη. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπα- 
σματα των καταλόγων. 

νθ. Έχει ευθύνη για την όλη λειτουργία της μηχανογρά¬ 
φησης και μηχανοργάνωσης των υπηρεσιών του Σ.Π. και 
επιβλέπει τη σωστή και αποτελεσματική λειτουργία των 
εγκατεστημένων υπολογιστών στις υπηρεσίες αυτές. 

ξ. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά όσων άλλων προέρ¬ 
χονται από διάφορες πηγές πληροφόρησης με αποκλει¬ 
στική εντολή του Προέδρου. 

ξα. Παρέχει πληροφορίες πίνακες και ότι άλλο στατι¬ 
στικό στοιχείο ήθελε ζητηθεί από τις υπηρεσίες του Σ.Π. 
και μόνο για τις δικές τους ανάγκες. 

ξβ. Παρέχει υπηρεσίες που αφορούν στην αστική και 
δημοτική κατάσταση των πολιτών. 

ξγ. Παρέχει υπηρεσίες που αφορούν στην καθαριό¬ 
τητα. 

ξδ. Παρέχει υπηρεσίες που αφορούν στην μεταφορά 
μαθητών με σχολικά λεωφορεία. 

ξε. Παρέχει υπηρεσίες που αφορούν στη διοργάνωση 
πολιτιστικών εκδηλώσεων κλπ. 

ξστ. Παρέχει υπηρεσίες που αφορούν στη χορήγηση 
αδειών λειτουργίας καταστημάτων κλπ. 

ξζ. Ακόμα ενημερώνει τους πολίτες για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεών τους και τους εφοδιάζει με τα απα¬ 
ραίτητα πληροφοριακά στοιχεία και τα διαθέσιμα έντυπα 
που έχουν θέσει στη διάθεσή τους οι Δημόσιες υπηρεσίες 
και οι ΟΤΑ μέλη του. 

ξη. Κατευθύνει τους πολίτες στη διεκπεραίωση των 
υποθέσεών τους και τους συμβουλεύει για την καλλίτερη 
αντιμετώπιση των προβλημάτων τους. 

ξθ. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

ο. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστική 
ανάπτυξη της περιοχής καθώς και η μελέτη, εκτέλεση και 
συντήρηση έργων τοπικού επιπέδου. 

Ειδικότερα στις αρμοδιότητές του ανήκουν: 
α. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτι¬ 
στική κατάσταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η διατύπωση προτάσεων για την κατάρτιση των μεσο- 
χρόνιων νομαρχιακών αναπτυξιακών προγραμμάτων. 

δ. η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

ε. Η διαχείριση των χρηματοδοτήσεων από το πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
στην περιοχή. 

στ. Η αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα πλαί¬ 
σια των εγκεκριμένων ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξιακών Μελετών και τήρηση των δε¬ 
δομένων του κτηματολογίου της περιοχής τους όπως αυτά 
προκύπτουν από το συνολικό σχεδίασμά και την ολοκλη¬ 
ρωμένη διαχείριση του Εθνικού Κτηματολογίου. 

η. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

8. Η μέριμνα για την προστασία του περιβάλλοντος σε 
θέματα διακοινοτικής διαδημοτικής σημασίας. 

ι. Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Σ.Π. 

Το τμήμα αυτό μπορεί να στελεχωθεί από υπαλλήλους 
διαφόρων ειδικοτήτων με τους τρόπους που ήδη έχουν 
περιγράφει ανωτέρω. 

Γενικά καθήκοντα υπαλλήλων 
(α) Προϊστάμενος Διευθύνσεως 
Προΐσταται των Τμημάτων και Γ ραφείων που υπάγονται 
στην αρμοδιότητά του. 


Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσής του, την τήρηση των νό¬ 
μων, διαταγμάτων, αποφάσεων κλπ. που αφορούν στο 
Σ.Π. και τους καθοδηγεί κατά την εκτέλεση των υπηρεσια¬ 
κών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
τμημάτων ή γραφείων που υπάγονται στη Διεύθυνση και 
δίνει τις αναγκαίες οδησίες στους προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
προέδρου και τα υπηρεσιακά έγγραφα. 

θεωρεί με την μονογραφή του και υποβάλλει όλα τα έγ¬ 
γραφα που συντάσσονται από τα τμήματα και γραφεία της 
Διεύθυνσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύσει τις απόψεις του πάνω στα διάφορα υπηρε¬ 
σιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σ' αυτόν προϊσταμένους τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

(β) Προϊστάμενοι Τμημάτων 

Είναι υπέυθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προϊστανται. 

Φροντίζουν για την εφαρμογή των μόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ, αυτούς υπηρεσιακές εκθέσεις και σημειώματα 
για την πορεία των εργασιών του Τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 

στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για την νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ' αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

(γ) Λοιπό Προσωπικό 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελόυν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κλπ. 
είναι υπεύθυνοι για κάθε αδικ,αιολόγητη απώλεια, φθορά 
ή καταστροφή, κυρίως ίταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογραφούν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην υπηρεσία βιβλία, 
φακέλλους και άλλα παραστατικά. 

Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επιπλ : 
εον αρμοδιότητες μετά από απόφαση του Προέδρου. 

Διάκριση προσωπικού 

Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στα Π.Δ. 37α/87 και 
Π.Δ. 22/90 και είναι: 

θέσεις Διοικητικού Προσωπικού: 

α. Κατηγορία ΠΕ: 

ΠΕΙ Διοικητικός (1) μία θέση. 

β. Κατηγορία ΤΕ: 

ΤΕ17 Διοικητικός - Λογιστικός (2) δύο θέσεις. 

γ. Κατηγορία ΔΕ: 


ΔΕΙ Διοικητικός (2) δύο θέσεις. 

ΔΕΙ 4 Ελεγκκτών εσόδων - εξόδων ΟΤΑ (1) μία θέση, 
δ. Κατηγορία ΥΕ: 

ΥΕ16 Εργατών καθαριότητας τέσσερες (4) θέσεις. 

θέσεις Τεχνικού Προσωπικού: 
α. Κατηγορία ΠΕ: 

ΠΕ3 Πολιτικών Μηχανικών (1) μία θέση. 

ΠΕ5 Μηχανολόγων Μηχανικών, Ηλεκτρολόγων Μηχανι¬ 
κών, Μηχανολόγων - Ηλεκτρολόγων Μηχανικών (1) μία 
θέση. 

ΠΕ11 Πληροφορικής (1) μία θέση, 
β. Κατηγορία ΤΕ: 

ΤΕ5 Τεχνολόγων Τοπογράφων Μηχανικών (1) μία θέση. 
ΤΕ19 Πληροφορικής (1) μία θέση, 
γ. Κατηγορία ΔΕ: 

ΔΕ29 Οδηγών αυτοκινήτων (3) τρεις θέσεις. 

θέσεις Γεωπονικού Προσωπικού: 
α. Κατηγορία ΠΕ: 

ΠΕ9 Γεωπόνων (1) μία θέση, 
β. Κατηγορία ΤΕ: 

ΤΕ13 Τεχνολογίας Γεωπονίας (1) θέση. 

θέσεις Διοικητικού - Οικονομικού Προσωπικού: 
α. Κατηγορία ΠΕ: 

ΠΕΙ Οικονομολόγων (1) μία θέση. 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων των κλάδων πα¬ 
νεπιστημιακής, τεχνολογικής και δευτεροβάθμιας εκα- 
παίδευσης ορίζεται ο βαθμός Δ και καταληκτικός ο βαθ¬ 
μός Α. 

2. Εισαγωγικός βαθμός των υπαλλήλων των κλάδων 
υποχρεωτικής εκαπαίδευσης ορίζεται ο βαθμός Ε και κα¬ 
ταληκτικός ο βαθμός Β. 

Τα τυπικά προσόντα διορισμού του παραπάνω προσωπι¬ 
κού ορίζονται τα προβλεπόμενα από το Π.Δ/γμα 37α/87 
και Π.Δ. 22/90. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Συμβουλίου Πε¬ 
ριοχής το ύψος της οποίας δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 18 Ιουνίου 1996 

Με εντολή Γεν. Γραμματέα Περ. 

Ο Αναπληρ. Περ. Δ/ντή 
ΕΜ. ΑΝΤΙΜΗΣΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




